
Për shpronësimin, për interes publik, të pronarit të pasurisë së paluajtshme,  pronë private, që preket nga ndërtimi i nënstacionit 110/20 KV, Porto-Romano, Durrës

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Industrisë dhe të Energjetikës, Këshilli i Ministrave

Vendosi:

1. Shpronësimin, për interes publik, të pronarit të pasurisë së paluajtshme, pronë private, që preket nga ndërtimi i nënstacionit 110/20 kV, Porto-Romano, Durrës, sipas tabelës që i bashkëlidhet këtij vendimi.
2. Shpronësimi të bëhet në favor të KESH, sh.a.-së, Tiranë.
3. Pronari i pasurisë së paluajtshme që shpronësohet, të kompensohet në lekë, në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqen 4875 (katër mijë e tetëqind e shtatëdhjetë e pesë) m2 tokë bujqësore arë, vlerësuar në shumën e përgjithshme prej 8 287 500 (tetë milionë e dyqind e tetëdhjetë e shtatë mijë e pesëqind) lekësh.
4. Ky fond të përballohet nga fondet e investimeve të KESH sh.a.-së, Tiranë zëri “Kosto lokale për shpronësimet”.
5. Vlera e shpenzimeve procedurale të shpronësimit, në shumën 130 000 (njëqind e tridhjetë mijë) lekë, të jetë në ngarkim të KESH sh.a.-së, kërkuese për shpronësim.
6. Shpronësimi të fillojë brenda muajit qershor 2005 dhe të përfundojë brenda muajit korrik 2005.
7. Punimet për ndërtimin e këtij nënstacioni kanë filluar në mars 2005 dhe do të përfundojnë në maj 2006.
8. Ngarkohen Ministria e Industrisë dhe e Energjetikës dhe KESH sh.a. Tiranë, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Fatos Nano 


Lista e pronarëve që shronësohen për efekt të “ndërtimit të nënstacionit 110/20 kV në zonën e Porto-Romanos, Durrës”

Rrethi: Durrës
Komuna: Spitallë

Lloji i pasurisë së paluajtshme që shpronësohet: Tokë bujqësore arë.

	Nr.
	Emri
	Atësia
	Mbiemri
	Lloji i pasurisë
	Zona kadastrale
	Nr. pasurisë
	Sipërfaqja e përgjithshme m2
	Çmimi
lekë/m2
	Vlera e
kompensimit
në lekë

	1
	Feti
	Jusuf
	Istrefi
	Tokë bujëqosre
	8517
	98/6
	4875
	1700
	8 287 500

	
	Totali
	
	
	
	
	
	
	
	8 287 500



Sqarime: Shpenzime procedurale: 1. Publikime 105 000 (njëqind e pesë mijë) lekë.
2.Shpërblim i anëtarëve të komisionit 25 000 (njëzet e pesë mijë) lekë.
Vlefta totale e shpronësimit = 8 287 500 + 130 000 + 8 417 500 lekë.

